|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Keskkonnaamet

Transpordiamet

Elektrilevi OÜ

 Meie 19.09.2024 nr 7-1/3454

Seisukoha küsimine KSH algatamise vajaduse kohta

Lähtuvalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lg-st 2 p-st 4 tuleb toiduainetööstust kavandatava detailplaneeringu koostamisel anda eelhinnang ja kaaluda keskkonnamõju strateegilist hindamist (edaspidi KSH), lähtudes keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lõigetes 4 ja 5 sätestatud kriteeriumitest ning § 33 lõike 6 kohaste asjaomaste asutuste seisukohtadest.

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 esitame Keskkonnaametile, Transpordiametile ja Elektrilevi OÜ-le seisukoha andmiseks keskkonnamõju strateegilise hindamise eelhinnangu (vt kirja lisad), mis on koostatud otsustamaks, kas Võru vallas Väimela alevikus Pärna tee 7 katastriüksuse detailplaneeringu algatamisel on vajalik keskkonnamõju strateegilise hindamise algatamine või mitte.

Taotluse kohaselt on planeeringu koostamise eesmärgiks joogi-ja mineraalvee tootmiseks vajalike tootmis- ja laohoonete ning tuletõrje veehoidla püstitamiseks ehitustingimuste määramine ning tehnovõrkude ja -rajatiste ja avalikule teele juurdepääsutee asukoha määramine. Pärna tee 7 maaüksusele on kavandatud kolm puurkaevu: üks joogivee tootmiseks ja kaks mineraalvee tootmiseks, kavandatava veevõtuga 300 m³/ööpäevas kaevu kohta. Juurepääs kavandatakse Väimela-Kääpa teelt nr 25149.

Seisukoha kujundamisel palun lisage ka tingimused, millega Võru vallavalitsus peaks detailplaneeringu lähtesisukohtade koostamisel arvestama.

Lugupidamisega

(allkirjastatud digitaalselt)

Triinu Jürisaar

planeeringuspetsialist

Lisad:

EEELNÕU\_lisa 3\_KSH eelhinnang\_18.09.2024.docx,

EELNÕU Väimela alevikus Pärna tee 7 katastriüksuse detailplaneeringu algatamine\_19.09.2024.docx,

EELNÕU\_lisa 1\_Asukoha skeem.docx,

EELNÕU\_lisa 2\_Lähteseisukohad\_19.09.2024.docx

5696 5750 triinu.jurisaar@voruvald.ee